เงินขอลุยนอก2หมื่นล.ดอลล์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

กลต.เผยลงทุนแล้ว1.3หมื่นล. กรุงไทยขายตราสารหนี้รัสเซีย
โพสต์ทูเดย์ — ก.ล.ต.เผยจัดสรรเงินไปลงทุนนอกรวม 2.26 หมื่นล้านเหรียญสหรัฐ ออกไปลงทุนแล้ว 1.31 แสนล้านเหรียญสหรัฐ บลจ.กรุงไทย ส่งกองทุนตราสารหนี้รัสเซียขายต่อ
รายงานข่าวจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) แจ้งว่า ก.ล.ต.ได้จัดสรรวงเงินลงทุนในต่างประเทศ ณ สิ้นเดือน ก.ย. 2553 รวม 22,662 ล้านเหรียญสหรัฐ จากยอดรวม 5 หมื่นล้านเหรียญสหรัฐ คิดเป็นวงเงิน 81% ของยอดที่จัดสรรทั้งหมดที่จัดสรรให้กองทุนรวมที่ลงทุนในต่างประเทศ (FIF) 
อย่างไรก็ตาม มีการนำเงินไปลงทุนจริง ณ สิ้นเดือน ส.ค. 2553 ประมาณ 13,193 ล้านเหรียญสหรัฐ คิดเป็น 64% ของวงเงินทั้งหมด โดยตราสารที่นิยมไปลงทุนยังคงเป็นพันธบัตร มีสัดส่วน 75% ของการลงทุนทั้งหมด โดยประเทศที่ไปลงทุนมากที่สุดคือ เกาหลีใต้ โดยมียอดคงค้างการลงทุนคิดเป็นสัดส่วนประมาณ 75% ของการลงทุนในต่างประเทศทั้งหมด รองลงมาได้แก่ สหรัฐอเมริกา สหรัฐอาหรับเอมิเรตส์ ลักเซมเบิร์ก และสิงคโปร์
ภาพรวมธุรกิจจัดการลงทุน ณ ไตรมาส 3 ปี 2553 มีมูลค่าสินทรัพย์สุทธิ (เอ็นเอวี) 1,921.83 ล้านบาท เพิ่มขึ้นจากสิ้นปี 2552 ซึ่งอยู่ที่ 1,842,905 ล้านบาท ส่วนกองทุนส่วนบุคคลมีเอ็นเอวี 266,727 ล้านบาท เพิ่มขึ้นจากสิ้นปี 2552 ซึ่งมี 218,719 ล้านบาท กองทุนสำรองเลี้ยงชีพมีเอ็นเอวี 565,926 ล้านบาท เพิ่มขึ้นจากสิ้นปี 2552 ซึ่งมี 514,237 ล้านบาท
นายสมชัย บุญนำศิริ กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย หรือ KTAM เปิดเผยว่า บริษัทเปิดจำหน่ายกองทุนเปิดกรุงไทยรัสเซีย ฟิกซ์อินคัม 2 ตั้งแต่วันที่ 1016 พ.ย. 2553 มูลค่าโครงการ 1,500 ล้านบาท อายุ 2 ปี 5 เดือน จ่ายผลตอบแทนคืนอัตโนมัติทุก 3 เดือน มูลค่าเงินลงทุนขั้นต่ำ 1 หมื่นบาท โดยผู้ลงทุนมีโอกาสได้ผลตอบแทนประมาณ 3.30% ต่อปีป้องกันความเสี่ยงอัตราแลกเปลี่ยน
กองทุนจะนำเงินไปลงทุนในตราสารหนี้รัสเซียที่มีฐานะการคลังและการเงินระหว่างประเทศที่แข็งแกร่ง ได้แก่ 1.Russian Agricultural Bank ซึ่งเป็นธนาคารภาครัฐเพื่อสนับสนุนภาคเกษตร 2.SBER Bank เป็นธนาคารใหญ่อันดับหนึ่งของรัสเซีย 3.Gazprom เป็นกิจการพลังงานครอบครองก๊าซธรรมชาติคิดเป็น 17% ของโลก และ 4.Transneft เป็นกิจการผูกขาดระบบขนส่งน้ำมันผ่านท่อรายใหญ่ที่สุดในรัสเซีย โดยตราสารหนี้ทั้ง 4 มีอันดับความน่าเชื่อถือ Baa1 โดยมูดี้ส์